September på Maurtua

Så var høsten her. Velkommen tilbake til Maurtua, store og små. Det har vært deilig med litt skarp høstluft i nesa etter en glohet sommer. Velkommen til alle nye småkråker! Å gå fra store grevlinger til små kråker er litt av et sprang, det kan jo være litt overveldende for hvem som helst. Men alle sammen har tatt Maurtua på strak arm! Tøffe småtasser og trygge foreldre, dere fortjener ros alle sammen! I begynnelsen av august fikk vi noen fine sommeruker sammen med røverne. Bading, strandlek, roturer, koigen-tur, sykkedag, cafetur, ha-med dag var noe av det som var på agendaen. Veldig fine uker, og fint at røverne kunne ha litt tid til å bli bedre kjent og kjenne litt på å ha blitt størst i barnehagen!

Det ble stor ståhei når vi oppdaget at vår kjære sjørøverskute hadde reist på tokt uten oss. Vi som skulle ro ut på ekspedisjoner og fisketurer… Dette var trist! Heldigvis dukket den opp igjen, til stor glede for alle. Vi leter fortsatt etter tipseren, slik at vi kam overrekke dusøren vi har utlovet. Nå gleder vi oss til fine roturer i nydelig høstvær.

Videre i September kommer vi til å følge spent med på hva som skjer rundt oss nå som høsten har kommet. Vi har allerede observert at noen av trærne har begynt å få gule blader. Blir spennende å finne ut litt mer av hva som kommer til å skje med naturen.

20.September er det foreldremøte i barnehagen. Maurtua kommer til å ha en egen liten bolk, som det er viktig at dere møter på. Egen innkalling kommer.

September blir en rolig måned på Maurtua. Vi utvider gradvis horisonten igjen med lengre utflukter etter hvert. Det er viktig for oss å gi de nye litt ro til å bli kjent med store og små, samt rutiner og omgivelser. Vi syns også det er viktig å observere de nye gruppesammensetningene godt, slik at vi vet at det fungerer for barna. Ta kontakt med oss om det er noe dere lurer på 😊

Arild, Elisabeth Wiik, Elisabeth Dahl og Karen Marie